Žanaarka
Žanaarka (kaz. Жаңаарқа) – miesto tipo gyvenvietė vidurio Kazachstane, Karagandos srityje, 170 km į pietvakarius nuo Karagandos, prie Sarysu aukštupio. Žanaarkos rajono centras. Geležinkelio stotis prie Žezkazgano–Žaryko linijos. Plentai į Žezkazganą, Karagandą, Karžalą. Netoli gyvenvietės nuo XIX a. išgaunama geležies rūda (svarbiausi telkiniai – Vakarų Kara Džalai, Rytų Kara Džalai, Didysis Ktajus). Rūdos hematito–magnetinės, pereinančios į geležies–mangano. Apylinkėse vyksta raketų bandymai.